Lav et referat af nedenstående tekst:

Tekst:
Aalborg Håndbold vil fortsat have en nordisk målmand mellem stolperne i den kommende sæson, når norske Ole Erevik forlader nordjyderne. Ifølge TV2/Nords oplysninger bliver svenske Andreas Palicka klubbens nye målmand. 28-årige Palicka skifter til Aalborg Håndbold fra tyske THW Kiel, erfarer TV2/Nord. Den svenske målmand har vundet Champions League med tyskerne i 2010 og 2012. Andreas Palicka danner i denne sæson målmandsduo med den tidligere Aalborg-målmand Johan Sjöstrand hos Kiel, men fra næste sæson ser ingen af de to svenskere ud til at skulle spille for tyskerne. Her skifter den danske landsholdsmålmand Niklas Landin til THW Kiel, hvor han skal danne målmandstrio med græske Nikolas Katsigiannis og danske Kim Sonne, som i denne sæson er tredjemålmand i klubben. Aalborg Håndbold præsenterer klubbens nye målmand på søndag.

Referat:
Det bliver den svenske målmand Andreas Palicka, der erstatter norske Ole Erevik i målet hos Aalborg Håndbold, erfarer TV2/Nord.